ORIGINALNA NETFLIXOVA SERIJA
Dišite, Vaša Milosti.
-Tiskajte! -Dišite!
Tako!
Vaša Milosti, morat ćete tiskati.
Dobro. Odlično. Tako.
Morate disati, Vaša Milosti.
Moraju mi reći što se zbiva!
-Maknite se! -Što ćete ovdje, ledi Danbury?
-Ući ću, Vaša Milosti. -Nije to mjesto za damu.
Netko mora biti uz nju. Kad već nije muž…
-Tiskajte! -Moram znati hoću li napokon dobiti sina!
Forceps!
Vidim glavicu. Tiskajte!
-Recite mi! -Recite mu!
Dišite!
Tiskajte, Vaša Milosti!
Onda?
Dječak je.
Imam sina.
Imam sina!
Sarah!
Napokon sam mu dala sina.
Sarah.
Doktore!
Previše krvari.
Sarah…
Savršen sin!
Simon Arthur Henry Fitzranulph Basset, novi vojvoda od Hastingsa!
Visosti.
Da vam pripremimo vojvotkinjinu sobu?
Ne. Ne treba.
Ujutro nakon svake dobre zabave ovoj autorici padaju na pamet
samo dvije riječi:
šok i ushit.
E pa, dragi čitatelju, skandalozne priče sa sinoćnje soareje u Vauxhallu
prilično su šokantne i pune ushita!
Evo, Veličanstvo!
Smjesta!
Izranjajući poput feniksa iz pepela trivijalnosti,
pojavila se gđica Daphne Bridgerton.
Glasovita debitantica plesala je ne jedanput nego dvaput
s najpoželjnijim i najneuhvatljivijim libertincem ove sezone,
vojvodom od Hastingsa.
Kamo već idete, Vaša Milosti?
Na promenadu.
Smiješi se! Vojvoda se rijetko smiješi.
Daphne je vrlo duhovita.
To će joj i trebati.
Život vojvotkinje vrlo je zahtjevan.
Organizirat će balove, primati velikodostojnike.
Daphne se neće samo kretati u društvu. Bit će predvodnica.
Pripremila sam je, ledi Danbury.
-Osam balova. -Ne.
Osam balova!
Pa valjda želite da nam plan uspije!
Ovo smo se dogovorili
kako me majka ne bi davila brakom.
Neću se baciti ravno među vukove.
Ovo smo se dogovorili kako bih se udala već prve sezone.
Pristajem na četiri.
-Šest balova. -Pet.
Šest. I morate poslati cvijeće.
Danas.
I to skupo.
Da mi se udvarate, kupili biste sve cvijeće u gradu.
Da se doista udvaram, cvijeće mi ne bi trebalo.
Nego samo pet minuta nasamo u salonu.
Nisam mislio…
-Šest balova. -U redu.
Za cvijeće ćemo još vidjeti.
I zapamtite.
Nitko ne smije znati za ovaj dogovor.
Ni što je sinoć bilo s lordom Berbrookeom.
A, da! Kako vam je jutros ruka?
Niste učinili ništa loše!
Ali samo glasina da sam bila nasamo s muškarcem,
a kamoli to da sam ga udarila, upropastit će me.
Ne želim izazvati skandal, gđice Bridgerton.
Vama to polazi za rukom samo od sebe.
Ne znam! Kako bih znala?
Nju ne mogu pitati jer ne znam kako se dogodilo!
To je strašno!
O čemu vi to?
-Penelope zanima gđica Thompson. -Što s njom?
-Penelope ima pitanja. -Ako ne zašutiš…
O stanju gđice Thompson.
-Molim? -Znaju, gospođo.
Kako se to dogodilo? Hoće li se roditi dijete?
Dosta!
Lorde, čujete li vi ovo? Što da radimo?
Nemojte histerizirati.
Zašto je ona udaljena?
Jer je njezino stanje zarazno!
Daphne je možda zaljubljena. Zar misli da je to neki uspjeh?
Što je točno postigla?
Nije vlastoručno načinila tog muškarca. Samo se pojavio.
I sad slobodno luta.
Valjda mu se sviđa njezino lice. Možda kosa.
Nije uspjeh imati lijepo lice i kosu.
A znaš li što jest?
Pohađati sveučilište!
Da sam muškarac, mogla bih to.
Umjesto toga morat ću gledati ponos drage mame
što se nekom sviđaju lice i kosa moje sestre
i što želi da mu rađa djecu.
Penelope, uopće me ne slušaš!
Znam ženu koja je ostala trudna.
Tvoja mama? Nije li već prestara?
Tvoj otac još želi sina…
Nije mama. Nego sluškinja.
-Koja ti je sluškinja udana? -Nije udana.
Kako je onda zatrudnjela?
Ne znam, ali saznat ću.
Moraš!
Da se to nama ne dogodi!
Nas čekaju uspjesi!
Dva plesa? S vojvodom?
Tvoja sestra ga je očarala, Hyacinth. Kao i sve prisutne.
Svi su gledali samo Daphne!
-Uzmi bar prepečenca. -Nisam gladna, mama.
Nisu li možda samo gledali poderanu haljinu?
Ili pogrešan plesni korak?
Hoće li vojvoda doći na bal u Crawfordu?
-Lako moguće. -A na bal u Ramsburyju u petak?
- A na veliki piknik? - Vidjet ćemo, mama.
Šteta za Fran što će cijelu sezonu biti s tetom Winnie radi klavira
i propustiti Daphneine zaruke.
-Je li Francesca već otišla u Bath? -Kako žena zatrudni?
-Kakvo pitanje! -Zar ne mora biti udana?
-O čemu govoriš? -Navodno to nije uvjet.
Eloise, dosta!
Daphne, divno si svirala. Nastavi.
-Vas dvojica znate? -Ne gledaj mene.
Jesi li kad bila na farmi, El?
Nadam se da ne potičete neprimjerene teme.
Ni govora, majko.
Zapravo, upravo smo htjeli…
izvaditi palice.
-Coline Bridgerton! -Za mačevanje!
-Gospođice? Dolazi Humboldt. -Dolazi Humboldt?
-Humboldt? -Zašto on dolazi?
Je li netko došao?
Posjetitelji za gđicu Daphne.
A vojvoda? Već imaš posjetitelja.
Pa sad ih imam još!
Što se događa?
Mjesta!
Rekli ste da idemo k vašima!
S puta!
Očekivao sam da ću biti jedini gost!
Odjenuo sam satenske hlače!
S puta, smjesta!
Mili Bože!
-Razgovarat ću s budućom… -Lorde Berbrooke, idite.
Htjeli ste ovo brzo riješiti.
-Obećali ste! -Jesam!
Jedini ste je zaprosili, jedini ste u igri.
Ovo je samo grozna zabuna.
Zato morate otići. I vi i svi ostali.
-Molim vas, što se ovdje događa? -I mene zanima.
Prvo i osnovno, zašto nas prekidaš u ovako divno jutro?
Jer je ona već zaručena!
Vojvoda te već zaprosio?
Nisam zaručena, mama! Zar me netko zaista zaprosio? Nije.
Jesam li ja koga zaprosila? Ne, nisam!
-Ne budi bezobrazna, sestro. -Bezobrazna?
Ima li veće bezobraštine od toga što si me obećao Nigelu Berbrookeu?
Anthony, nisi valjda.
-Dobar je izbor. Istražio sam ga. -Obećao si mu sestru?
-Loše si ga istražio. -Što?
Nije važno.
Sad imam mnogo mogućnosti. Ne treba mi…
Imaš udvarače, ali nitko te nije zaprosio.
Osim lorda Berbrookea.
Što mu je s okom? Izgleda groteskno.
Daphne je očarala vojvodu, Anthony. To mijenja sve!
Nema valjda ova pobuna veze s Hastingsom!
Izlaze!
Samo su nekoliko puta plesali!
Kao Colin s Penelope Featherington. To ne znači…
Jutros su prošetali i objema nam je poslao cvijeće.
I to skupo!
Vojvoda nije ozbiljan udvarač. On se neće ženiti.
Poznajem ga odmalena.
Nema to veze s razmetljivošću, poricanjem ili nezrelošću.
Meni se čini da ima.
Neću se udati za Nigela Berbrookea.
Radim za tvoje dobro, sestro.
Jednom ćeš to shvatiti. I bit ćeš mi zahvalna.
Sastavit ću ugovor s Berbrookeom
i udat ćeš se za njega.
-Mama! -Bez brige, dušo.
Kad lord shvati da vojvoda ima ozbiljne namjere,
morat će se povući!
Možda neće poštovati ženski izbor, ali muški sigurno hoće.
Ako vojvoda ne misli ozbiljno, imat ću druge.
Daphne, vidjela sam kako ste se sinoć gledali.
I jutros.
Nema drugih. Vojvoda je jedini.
Zaista si plesao s Bridgertonicom? I to dvaput?
Podsjeti me zašto sam se tebi prvom javio kad sam se vratio u grad.
Priznaj, prijatelju. Nedostajao sam ti.
-Trebao bih te. -Tvoj sam, Bridgertone.
Sići ćeš ili se ja penjem?
Vaša je brada dovoljno namlatila moje šake, vojvodo.
No? Što je tako hitno?
Što ti je sinoć i jutros bilo na pameti?
-Čujem da si… -Moraš biti određeniji.
Svašta je meni na pameti.
-Udvaraš li se mojoj sestri? -Ne bih trebao?
Ne! Iz mnogo razloga, od koji je prvi to što mi je sestra,
a zadnji taj što je zaručena.
A onda se vratimo na prvi: sestra mi je!
Nisam znao za zaruke. Jesu li već objavljene?
Sve službene pripreme su u tijeku.
Sve sam dogovorio s Berbrookeom kad sam mu dao riječ.
Znači, pogodio si se.
Ali problem je u tome što je on nedostojan udvarač!
Sasvim je u redu.
Bar ga nisu viđali po bordelima.
Znam gdje je bio zadnjih godina. U Londonu!
A ne u kockarskoj ili sirotinjskoj jazbini
ili gdje god se zajebavaš iz tko zna kojeg razloga!
Nigel Berbrooke nije bezgrešan.
Već si mi dugo dobar prijatelj. Najbolji. Ali riječ je o mojoj sestri.
Sjeti se što smo sve zajednički doživjeli.
Zaista te ne želim uvrijediti.
Ali sigurno shvaćaš da je obitelj na prvome mjestu!
Zašto ne govori?
Ima četiri godine. Trebao bi govoriti.
U pisanju je napredniji od ijednog djeteta koje sam podučavala.
Trebao bi pisati kao Shakespeare ako ne zna govoriti!
Da čujem, momče. Reci neku riječ. Progunđaj!
-Govori! -Plašite ga.
-Samo da izvučem neki zvuk iz njega! -Ne.
Što si rekao?
Nemoj.
Što radi?
-On je imbecil. -Vaša Milosti…
On je idiot!
Bože!
Znaš li u kako smo nesigurnoj situaciji?
Dobili smo ovaj položaj!
Monarhija nam ga je dala!
Ali naš je samo dokle god smo izvanredni.
Ime Hastings ne smije pasti u drhtave ruke nekoga glupana!
Makni mi ga s očiju.
Dječak je za mene mrtav.
Donijela sam ti nešto slatko.
Da jedeš dok svi ostali budu na balu.
Možete ući.
Sigurno ima dosta.
Čujem da te neće poslati kući tati.
Laknulo mi je. Mogu zamisliti kako bi reagirao na…
Tvoje stanje?
Marina… Smijem li pitati?
Kako se to dogodilo?
Kolač.
Kolač?
Naš vikar u Somersetu imao je višesatne propovijedi.
Trajale su tri-četiri sata, katkad pet.
Bila bih slaba od gladi i umora.
Ali jedne nedjelje,
kad sam mislila da ću morati leći pod klupu,
najstariji Crane, George…
Sir George Crane krišom mi je dao umotane kolače i kekse.
Vikar bi ga ubio da je znao.
Nakon nekog vremena uz kolače se pojavilo i pisamce.
Mjesecima smo se tako dopisivali.
Nikad nisam tako željno čekala crkvu.
-Gdje je sad Sir George? -U Španjolskoj.
Otišao se boriti s Wellingtonom,
ali piše mi i dalje.
Vidite?
Znači, uzrok tvom stanju je…
Ljubav.
Ljubav, Penelope.
Veličanstvo, kraljev liječnik ima izvještaj o kralju.
Kako je moguće da ove sezone još nije bilo zanimljivih zaruka?
Strašno neuzbudljivo!
Znam zgodan trač o bivšoj kuhinjskoj pomoćnici.
Nije me briga za peračicu suđa! Želim se zabaviti! Zadiviti!
Poručuje li liječnik da mi je muž mrtav, Brimsley?
Mislim da ne!
Onda mu recite da sam zauzeta. I donesite pribor za pisanje.
ZA LEDI BRIDGERTON
Rubini ili biseri, gospođice?
Biseri, naravno.
Mama, možda bih rubinima privukla poglede još više udvarača.
Ako ne želim staviti sva jaja u jednu košaru,
moram prikupiti još jaja.
Vojvoda ti je zaista zavrtio glavom.
Ma, lorda Berbrookea treba zavrtjeti da odleti.
-Zaboga, što je, gđo Wilson? -Kraljica, gospođo!
-Razboljela se? -Kralj joj je naudio?
-Kraljevska omotnica Njezinog Veličanstva. -Pisala je vama, milostiva.
Što piše, mama?
Pozvana sam na privatni čaj s kraljicom za dva dana.
Pusti bisere.
Večeras nosiš obiteljske dijamante.
Bi li vas ubilo da odjenete nešto u boji, Milosti?
Londonska sezona već je ionako strašno monotona.
Moraš li se i ti tako odijevati?
-Čujem da je ovaj stil zadnji krik mode. -Moje ne.
Primi me pod ruku da ne zakasnimo.
Dakle, ipak nisi mrtav!
Gospo, nismo vas očekivali.
Nema te u Londonu, nema vijesti o školovanju,
od tvog oca o tebi ni riječi. Ali ipak si živ i zdrav!
Ustani, dječače, da te pogledam.
Tvojoj majci bi srce puklo što joj prijateljica ne poznaje sina.
Sav si na nju!
I dobro da je tako.
Ledi Danbury, Vaša Milosti.
Vidim da nisi naučio manire.
Jesi li naučio čitati, pisati, jahati, mačevati se?
Zašto onda nisi u školi?
Ne znam…
govoriti.
Kad sam bila djevojčica, prije mnogo, mnogo godina,
bojala sam se vlastitog odraza!
Ušla bih u sobu i pokušala se stopiti sa sjenama.
Ali ljudi našeg položaja ne mogu se vječno skrivati.
Znala sam da ću morati iskoračiti na svjetlo,
a tada se ne smijem bojati.
Zato sam odlučila djelovati zastrašujuće.
Izoštrila sam duh, odijevanje i oko
i sebe pretvorila u najstrašnije stvorenje gdje god bih se našla.
Dođi.
Ti znaš govoriti!
Ja sam te razumjela.
I pomoći ću ti da se riješiš tog mucanja.
Ali zauzvrat mi moraš obećati da ćeš,
kad iskoračiš na svjetlo,
biti dostojan pozornosti koju plijeniš.
Jeste li za ples?
Onda će mi netko drugi donijeti čašu ratafije.
Lorde Bridgertone, učinite mi čast.
Svakako, ledi Danbury.
Ne može šest balova. Insistiram na osam.
-I piknik. -Piknik?
Nažalost, moramo raspiriti plamen naše varke.
Zbog lorda Berbrookea? Čuo sam.
Mora vjerovati da ste na samoj ivici odluke da me zaprosite.
-Da me pusti na miru. -Valjda neću izgubiti ravnotežu.
I ja se nadam!
Jer ćete cijelu večer biti uza me.
Moramo izgledati kao da uživamo, koliko god bilo teško.
Prilično.
Idi plesati sa sestrom.
-Zašto? -Jer te molim.
Jutros nisam bio jasan?
Želiš da uvrijedim tvoju sestru?
Baš naprotiv.
Znači, želiš da se uda za tu ljigu?
Lorde Bridgertone!
Oprostite na smetnji.
Ali ako treba,
ponovit ću svoje namjere u pogledu vaše sestre.
Nagrada je za kojom dugo žudim.
-Lijepa je, profinjena… -I snažno udara desnicom?
Mogu li računati na vas da ćete riješiti taj nesporazum?
Htio bih izbjeći neugodnosti.
Za to je prekasno.
Vi i vojvoda ste prijatelji? Ili se bojite…
Mir! Obećao sam da ću to riješiti.
A vojvodu podsjećam da ga se to uopće ne tiče.
Ne određuješ što se mene tiče, a ni kakav je lord Berbrooke.
Vašoj sestri želim samo najbolje.
Možda mi s vremenom ona uzvrati osjećaje.
Prestanite, Berbrooke.
Nije rekao odakle mu masnica na oku?
-Nisam pazio na vrata. -Nije pazio na čast!
Neću ni reći što je sinoć pokušao
kad ga je tvoja sestra udarila. S pravom.
-Gospodine, znajte… -Daphne bi mi to sigurno rekla.
Bi li?
Mojoj se sestri više ne obraćajte.
Vjenčat ćemo se!
Oprostite se sa životom ako je i pogledate!
Budite sretni ako vas ne udari još jedan Bridgerton.
Što je to bilo? Brate!
Zbog Berbrookea se više ne moraš brinuti, sestro.
-Rekli ste mu? -Nešto sam morao!
-Sve će biti dobro, vjerujte. -Da?
Vi i moj brat to ne mislite,
ali sasvim sam sposobna govoriti u svoje ime. Niste smjeli!
-Htio sam pomoći. -Niste uspjeli.
Samo ste podcijenili Nigelovo pravo.
Osim toga, ljudi gledaju.
Ni u što me ne možete uvjeriti!
Sjajna večer, Vaša Milosti. Zar ne?
Ona mlada dama je zaista posebna.
Potrudi se da to ne pokvariš.
Hvala.
-Večeras ću prošetati. -Vaša Milosti.
To sam samo ja.
Pratite me, Berbrooke? Nismo li sve riješili?
Bilo je riješeno dok niste sve pokvarili.
Razgovarajte opet s vikontom.
Sinoć sam pogriješio, priznajem. Privremeno sam zabludio.
To vam je jasno, zar ne?
Među nama dvojicom nikad neće biti nikakvog dogovora.
Idite kući.
Vi je ne trebate! Vi ste vojvoda!
Već imate novac, veze i položaj!
Ja je trebam! Zašto mi je ne biste dali?
O tome mora odlučiti gđica Bridgerton.
Kad kupujem konja, ne pregovaram s njim!
Ako me budete pratili…
Zašto je niste zaprosili
ako vam je tako draga i zaljubljena u vas?
Zašto je već niste zaprosili?
Možda ste je već imali.
Ako jeste, morate mi reći.
Da sam znao da je laka i oštećena žena…
Smjesta prestanite.
Ne dovodite u pitanje njezinu besprijekornu čast.
U redu. Samo sam to htio čuti.
Ne zaslužujete disati isti zrak kao ona. Idite kući!
A vi zaslužujete?
Čuo sam priče o vašem ocu, Hastingse!
Znam kako je silno želio sina, nasljednika.
I kako ga je sve pokušao dobiti kad mu ga vaša majka nije mogla dati.
Ako itko treba oprostiti jednu pogrešnu prosudbu,
vi trebate.
Jabuka ne pada daleko od stabla.
Vaša Milosti, smijem li najaviti ledi Danbury i lorda Basseta?
Pa… ovo je vrlo nepoželjan upad.
Mislila sam da će vam biti drago što vam je sin živ i zdrav.
I vaša posluga bila je time iznenađena.
Koja je svrha posjeta?
Dobivam visoke ocjene u svim područjima učenja.
Jašem, mačujem se i pucam.
I to navodno iznimno dobro.
Čak sam…
Ovaj…
Ti si moj najgori neuspjeh.
Molim lijepo?
Da, molite.
Više neću.
Podsjećam da je dječak idući vojvoda od Hastingsa
i treba mu sva očinska briga koje još ima u vašem frigidnom srcu.
Slobodno me podsjetite. A ja vas podsjećam na vaše mjesto:
daleko od mojih očiju
i zatvorenih lajavih usta.
Mnogo puta sam vam pisao da vam javim da nisam…
mrtav.
Jeste li primili moja pisma?
Dovoljno je bolno živjeti sa spoznajom da ćeš jednog dana naslijediti Hastings.
No gledati tvoj mučan napredak gorka je uvreda.
Jednako si beskoristan kao što je bila tvoja majka.
Zato ću opet pribjeći istom lijeku.
Zaboravit ću da si ikad okaljao ove odaje.
VOJVODA OD HASTINGSA
Ova autorica često smatra da je srce vrlo neobičan organ
koji ne mari ni za razum ni za položaj.
Jer kako bi gđica Bridgerton mogla objasniti
što razmišlja o barunu kad je očito već osvojila vojvodu?
Možda još nešto nije u redu, a ne samo debitantičin um?
Recept je moj, gospođice.
Vojvodi će se sigurno svidjeti.
Nije mi važno što misli vojvoda, Rose.
Kavalir je. Ima profinjen ukus.
Prestani!
Rumenilo nije lijepo?
Ne.
Savršeno je.
Nanesi mi još.
Znaj, dragi čitatelju,
ako ovo neobično ponašanje najavljuje još jedan skandal,
budi siguran da ću ga ja otkriti,
jer nema bolje prilike od izleta u prirodu
za podizanje raspoloženja i razvezivanje jezika.
Čujem, očijuka s blesavim Berbrookeom.
Bili bi odličan par!
-Mama, mogu se igrati s Eloise? -Dame se ne igraju.
Oprosti. Možemo li prošetati pred udvaračima?
Idi.
Što si saznala od sluškinje u drugom stanju?
-Što se dogodilo? Kako? -Rekla je da je uzrok ljubav.
Ljubav? To nema smisla.
Da, nema!
Gle moju mamu. Troje djece!
Kako bi to moglo imati veze s ljubavlju?
Što je još rekla? Boji li se?
Više je tužna nego što se boji.
Ali možda još i bude sretan kraj.
Želi pobjeći i udati se za ljubljenog.
Još veći razlog za strah!
Kad se uda, život joj je gotov! To nije bijeg, Penelope.
Sirota sluškinja!
Nisam znao što je Berbrooke pokušao.
Pomogao bih ti. Trebala si mi reći.
Bi li mi vjerovao?
Ili si promijenio mišljenje jer ti je muškarac rekao istinu?
-Zar imaš tako loše mišljenje o meni? -Rekla sam ti što želim, što si ignorirao…
Zato da, brate. Imam.
-Kasnite! -Ispričavam se.
Idemo k vašoj obitelji?
Ni govora.
Moramo prošetati pokraj onih muškaraca koji se igraju.
Što vam je bilo s rukom?
Boks.
Tu glupost muškarci smatraju zabavom.
-Zakopčajte mi manšetu. -Molim?
Zabrinuti ste, ali ne trebate biti. Berbrooke je…
Ne znate što Whistledownica još piše o meni?
Možda lorda Berbrookea i jesmo maknuli s puta,
ali naša varka nije gotova. Još trebam muža.
Polaskan sam, ali moram vas odbiti.
Znam. Niste vi za brak.
Ali možda ni vi niste osobito privlačna partija!
Da baš moram izabrati, vi biste bili najmanje nepoželjni.
-Je li to kompliment? -Jest.
Ali to nije važno jer se vi želite udati iz ljubavi.
Pa naravno.
Još gledaju?
Bridgertone!
Što ste učinili?
Nosim vam vesele vijesti, Bridgertoni.
Uzeo sam stvar u svoje ruke
i ishodio dozvolu za vjenčanje sa gđicom Bridgerton.
-Vjenčanja neće biti! -Dogovor je otkazan.
Lorde Berbrooke, sigurno vas boli.
Razgovarajmo drugdje.
Ne trebamo više razgovarati.
No možda napokon razgovaram s pravom glavom kuće.
Da ste to vi,
savjetovali biste sestri da ne bude nesmotrena
i ohrabruje druge muškarce dok je sama sa mnom u šetnji u Vauxhallu.
Jasno, i same glasine o takvom skandalu
uništile bi i najutjecajnije obitelji.
Što bi netko poput ledi Whistledown učinio s tako nedoličnim informacijama?
-Prijetite? -Ni govora.
Jer se za tri dana ženim.
Imam dijamant sezone, najbolje što nudi visoko društvo.
Imam Bridgertonicu.
Spasit ću je, kao i cijelu obitelj,
od propasti od koje ih vi niste mogli zaštititi.
Radujem se ujedinjenju naših dičnih obitelji.
Bridgertone. Hastingse.
-Moram odmah izazvati lorda Berbrookea. -Anthony!
Dobro sam obučen. Znam pravila borbe.
Ne ideš na dvoboj s lordom, jasno?
Svejedno mi je jesi li dobro obučen.
To je protuzakonito. I grozno!
Gospoda katkad nemaju druge, majko!
Prijeti li glasinama da je moja sestra obeščašćena,
-platit će glavom! -To nije rješenje.
Odluči li lord ostvariti prijetnju prije nego što ga ubiješ, brate,
što onda?
Ako otvori ta svoja mala usta,
uništit će me.
I sve nas.
Moram se udati za Berbrookea.
Nema mi druge.
Rose, ostavi nas na trenutak.
Učila sam te da vjeruješ
da je brak najbolje što život nudi.
To je i dalje istina.
Ali brak ne pruža jedino partnera.
Imat ćeš udobnost i kuću o kojoj ćeš se brinuti.
I najvažnije, djecu.
Bacit ćeš se na podizanje obitelji
i u tome ćeš otkriti mnogo radosti.
Sigurna sam.
Ti i tata…
Vas dvoje bili ste tako lijepi, mama.
To sam i ja htjela!
Samo sam se tomu nadala.
I ja.
Eloise Bridgerton.
Hajde. Kazni me.
Imaš i za mene?
Što ako želim nešto drugo?
-Kako to misliš? -Tako. Nešto drugo.
Gledam kako se Daphne sprema za balove
s tolikim haljinama i udvaračima
i već sam iscrpljena. Što ako želim drukčiji život, Benedicte?
Što ako vjerujem da sam sposobna za nešto više
iako ne smijem imati ništa drugo?
Onda bih rekao…
da nisi jedina.
Još plešeš s gđicom Bridgerton?
Kako je?
Udaje se.
Onda možeš raditi što želiš!
Još.
Vaše Veličanstvo.
Što mislite?
O glazbi?
Zaista je krasna.
Je li to Mozart?
Upoznala sam g. Mozarta kad nije imao ni deset godina.
Pratio me dok sam pjevala ariju.
Tad sam izjavila da će biti jedan od najboljih skladatelja u Europi.
I imali ste pravo!
U tako nečem rijetko griješim. Znate li zašto?
Kad nekom odlučim biti sklona,
očekujem da to iskoristi.
-Vaše Veličanstvo… -Brimsley!
Svježeg burmuta.
On ima strašnu jezičinu.
Da razgovaramo kraj njega,
uskoro bi za to znala cijela Engleska.
Razumijem.
Vjerujem.
Od vaše kćeri očekivala sam mnogo nakon što uđe u društvo.
Možda s nekim poput vojvode.
Takav spoj…
Pa… sigurno bi bio predivan.
Kao što rekoh,
sjaj uspjeha nije pogodovao samo mladomu maestru.
Cijela Mozartova obitelj osjetila bi posljedice
da su momci zauvijek ostali u Salzburgu.
Zar ne?
Da. Slažem se.
Što ćemo, gospođo?
Pozvat ćemo ledi Berbrooke na čaj, gđo Wilson, odmah!
Nigel mi je sin jedinac.
Zaista poseban momak.
Često kažem da me Bog nije blagoslovio s još djece
jer je već postigao savršenstvo.
Ajme!
Nema svaka žena takvu sreću.
Gđice Bridgerton, dopustite da vas pogledam.
Svakako zdrava.
Premda imate malo obješen izraz lica.
-Strašno je kasno legla. -Zbog uzbuđenja?
Ali morate se više potruditi, dušo. Moj Nigel je vrlo pronicav.
Već je odbio mnogo još ljepših debitantica riječima:
"Majko, meni je talent važniji od ljepote."
Možete li vjerovati?
Ta tvoja gospodarica brzo tamani kekse.
Pusti, Rose. Ja ću.
Domaćice!
Misle da se bez njih ne može,
a zapravo mi sluškinje obavljamo najteži dio posla.
I ja imam takvu.
Imate sreće. Sigurno nije teško voditi kućanstvo
kad u njemu žive samo ledi Berbrooke i mladi lord.
Nemaš ti pojma!
Niste pojeli ni zalogaj užine, dušo!
Mlada dama mora dobro jesti ako želi rađati djecu.
Meni su haringe s raženim kruhom
pomogle da začnem Nigela.
Što ste otkrile?
Što se događa?
Tu sam ženu pozvala na čaj imajući tebe na umu!
Bez posluge ništa, kao što svi znamo!
Čula je mnogo toga.
Lord Berbrooke sa sluškinjom ima sina
za kojeg se ne želi brinuti.
Otpravio ih je i žive u bijedi.
Grozan čovjek!
Valjda je dovoljno grozan da ga se riješimo.
On će to jednostavno poreći.
Tko će vjerovati ženama umjesto muškarcu?
Možda nitko.
Ali hoće ako povjeruje ledi Whistledown. Zato ćemo biti tipične žene.
Razgovarat ćemo.
A njome se oženio samo zato
što je njegov père spiskao novac na neki posao u Americi.
Mon Dieu! Zar to nije najužasnija priča ove sezone?
Možda nije najužasnija.
Pa svaki barun ima kopile!
I otpravi ga prije nego što ga je žena rodila?
Ma nemoj! Moramo reći Jennie i Mary.
Ova autorica nedavno je saznala
da cijelo visoko društvo bruji o jednoj strašnoj priči!
Kaže se da izgled može prevariti.
Ali u slučaju blesavog baruna Berbrookea,
njegov neugodan izgled primjerena je metafora
za stanje u njegovu kućanstvu.
Ne bi me čudilo
da lorda Berbrookea pozovu na selo, navodno zbog posla
koji možda uključuje slanje novca koji je već odavno trebao poslati
jednoj bivšoj sobarici i malom dječaku
za kojega se nadamo da je na majku!
Čuo sam da je Berbrooke otišao iz grada.
Mislim da se naš problem nije riješio sasvim slučajno.
Ubuduće ću to drukčije rješavati.
Ili možda nećeš nikako.
Znam da ti je društvo nametnulo sadašnju ulogu u obitelji,
ali kada Daphne ode, sposobna sam je sama voditi.
Ovo je za Daphne. Tulipani.
Simboliziraju strast.
Najprikladniji uzorak za nju kad se odluči udati za vojvodu.
Možda bi isti htjela i tvoja nevjesta!
Laku noć, majko.
Vaša gazdarica me ne kani valjda zauvijek zatvoriti u ovu sobu.
Možeš samo sebe kriviti što si zatvorena, gospođice.
Eloise!
Trebaš nešto?
Ne.
Trebam.
Drago mi je što je ovo s Nigelom Berbrookeom gotovo.
Hvala.
Čuju se priče o groznim dogovorima
i nesretnim krajevima.
Sve to jako plaši.
-Eloise, ne brini se. -Ti se ne bojiš, sestro?
Braka. I djece.
Djeca su mi baš draga!
Ali ti sada tomu nisi dokaz.
Zar si zaboravila što se dogodilo mami?
Kako je one noći vrištala.
Pjevao mi je da to prikrije, ali njezin glas je tresao stakla.
Katkad ga još čujem u snovima.
Gotovo je umrla.
Samo koji mjesec nakon tate.
Naravno da nisam zaboravila.
I naravno da se bojim.
Bile bismo lude da se užasno ne bojimo.
Točno se sjećaš da je one noći mama bila u velikoj opasnosti.
Ali u zoru je na svijetu bila Hyacinth.
I svi smo zbog toga bogatiji.
Da, Eloise.
Možda u ovim šumama ima mračnijih putova nego što su nam rekli.
Ali na njihovu kraju je svjetlo.
I znam da ćemo ga jednoga dana
obje naći.
Sigurno uzima danak.
Što?
Ta gluma koju misliš da nikad ne smiješ prekinuti.
Dobra večer.
Niste smjeli planuti na lorda Berbrookea.
Reći ću vam nešto o sebi, gđice Bridgerton. Nasilnike ne trpim.
Reći ću i ja vama nešto o sebi. Ovo se ne smije izjaloviti.
Mislite, naša varka?
Sad je već više od varke.
I više je od pregovora.
Nije bitno pronaći idealan par
koji će impresionirati ledi Whistledown ili kraljicu ili ikog iz društva.
Bitan je život, Vaša Milosti. Moj život.
Moram ga uzeti u svoje ruke.
Ništa drugo ne mogu si priuštiti.
Zato se ovo neće izjaloviti.
Ako se ne slažete, sad mi recite.
-Slažem se pod jednim uvjetom. -Ne shvaćate, Vaša Milosti.
Da me zovete Simon.
Ako trebamo izgledati kao da izlazimo i da smo idealan par,
zovite me imenom.
Pa dobro… Simone.
Je li moje ime smiješno?
Nije!
Ime je u redu.
U redu? Pa dobro… Daphne.
Želim naći muža kako bih imala obitelj i djecu.
Onda ćemo ti naći muža.
Smijem li zamoliti?
Naravno.
Vas dvoje zaista ste zanosan par, Vaša Milosti.
Što te muči?
Ništa, ledi Danbury.
Sine moj, vratio si se da zauzmeš mjesto koje ti pripada.
Srce me možda izdaje,
ali vjeruj mi,
silno je ponosno
videći vojvodu u kakvog si izrastao.
I znajući da će se sjajna loza Hastingsa nastaviti.
Pozorno me slušajte.
Vratio sam se da učinim samo jedno.
Da vam dam obećanje.
Jedino koje ću u životu dati.
Nikad se neću oženiti.
Nikad neću imati nasljednika.
Loza Hastingsa umrijet će sa mnom.
Jesam li bio jasan, oče?
Govori, čudovište jebeno.
Govori!
Prijevod titlova: Petra Matić